Sobaipuri

**Sobaipuri** (Sobaypuris, Rsársavinâ).- Pleme Piman Indijanaca veoma blisko Papagima, nastanjeno u kasnom 17. i 18. stoljeću u južnoj Arizoni, napose u dolinama rijeka San Pedro i Santa Cruz, i istoćmo od toga kraja. Sobaipuri su poznati od 1694. pa do 1702. kada ih prvi put susreće otac Eusebio Francisco Kino, i utemeljuje misije među njiam. U kasnijem periodu (1761) ovo pleme stradava od Apača, pa su izbjegli među Papage, sa kojima su se pomiješali. –Mooney (1928) je procijenio njihov broj na 600, ali njegove procjene su, sudeći prema broju sela (29 u Arizoni i 2 u Meksiku), više nego skromne.

Dio ih se pod imenom Tzekinne očuvao među white Mountain apačima
## Ime
Značenje riječi Sobaipuri je domorodačko i nepoznato. Poznata je i jedna grupa Pima Indijanaca pod imenom Soba, koji su obitavali u Meksiku, i čije bi ime moglo biti istog porijekla. Indijanci Pima nazivali su ih *Rsársavinâ*, u značenju 'spotted' (='pjegavi').

## Sela
Swanton navodi sela: 
* Alamos, na Rio Santa Cruz, južna Arizona.
* Aribaiba, na San Pedro River, nedaleko od sastava sa Gilom.
* Babisi, možda njihovo i, blizu sela Suamca.
* Baicadeat, na San Pedro River. 
* Busac, možda Sobaipuri, na Arivaipa Creek, pritoci San Pedro, istočno od Camp Granta, Arizona. 
* Camani, možda Sobaipuri, na Gila River, nedaleko od Casa Grande.
* Causac, na San Pedro.
* Comarsuta, na San Pedro, blizu sastava sa Arivaipa Creekom.
* Esqugbaag, možda Sobaipuri, na ili blizu San Pedro, kod granice Arizona-Sonora.
* Guevavi, zapadna obala Santa Cruz, na ili blizu Nogalesa.
* Jiaspi, na zapadnoj obali San Pedro, možda blizu Prospecta.
* Juamalturgo, možda i od Pima, u Arizoni južno od ruševina Casa Grande.
* Muiva, na rijeci San Pedro, možda blizu ušća Arivaipa Creeka.
* Ojio, na istočnoj obali San Pedro River, blizu sastava Gila River i nedaleko sadašnjeg Dudleyvillea, Arizona.
* Optuabo, možda Sobaipuri, uz granicu Arizona-Sonora i možda u Arizoni.
* Quiburi, zapadna obala San Pedro, vjerojatno nedaleko Bensona, Arizona.
* Quiquiborica, na Santa Cruz, 6 leagues (33 kilometra) južno od Guevavi, blizu granice Arizona-Sonora.
* Reyes, možda Sobaipuri, na Santa Cruz, južna Arizona.
* San Angelo, blizu zapadne obale Santa Cruz, južna Arizona.
* San Clemente, možda Sobaipuri, zapadna obala Santa Cruz, blizu Tucsona.
* San Felipe, tamo gdje se spajaju Santa Cruz i Gila Rivers.
* San Salvador, na San Pedro River, blizu sela Quiburi, južna Arizona.
* San Xavier del Bac, na Santa Cruz, 9 miles južno od Tucsona na sjeveroistoku današnjeg Papago Indian Reservation.
* Santa Eulalia, možda Sobaipuri, južno od granice Arizona-Sonora.
* Sonoita, na Santa Cruz, sjeverno od Nogalesa.
* Suamca, u blizini Terrenate, Sonora, Mexico, južno od granice Arizona-Sonora.
* Tubo, možda Sobaipuri, Arivaipa Creek, pritok San Pedro Rivera, istočno od starog Camp Granta, Arizona.
* Tumacacori, možda Sobaipuri, na Santa Cruz, južno od Tubaca.
* Turisai, možda Sobaipuri, na ili blizu Santa Cruz River, južna Arizona.
* Tusonimon, oko 4 leagues zapadno Casa Grande, blizu Gila Rivera.
* Tutoida, na San Pedro, možda između Arivaipa Creek i Gile.

## Kultura
Piman plemena iz područja jugozapadne Arizone i susjedne Sonore imala su sličnu kulturu, uslovljenu geografsko-kjlimatskim uvjetima. Kada su Španjolci pristigli u pustinjske krajeve Indijanaca Sobaipuri, Soba, Pima i Papago, bili polu-agrikulturni. Surov kraj i klima znali bi upropastiti ljetinu, a tada su se morali osloniti u svoje sposobnosti pronalaženja hrane u divljini, kao što su to razno divlje bilje i divljać. Uz rijeke ovi su Indijanci ipak uzgajali kukuruz, grah, tikve, pamuk i drugo. Vršci strijela pronađeni u pećini Colosal Cave, svakako su i svjedoci postojanja lova kod Sobaipuri Indijanaca. Profesor arheologije Byron Cummings (1917.) pronalazi u pećini indijanske artefakte, kao i dva ljudska skeleta. Prvi stanovnici, Colosal Cave od 900.-1450. bijahu Hohokam Indijanci, a arheologija dalje kaže da je od 1450.-1880. nastanjuju Sobaipuri.

## Literatura
* Di Peso, Charles Corradino. The Sobaipuri Indians in the Upper San Pedro Valley, Southeastern Arizona. Ph. D., University of Arizona, 1953.
* Seymour, Deni J., “Sobaipuri-Pima Occupation in the Upper San Pedro Valley,” New Mexico Historical Review 78 (Spring 2003): 147–66.
* Baldonado, Luis 1959 “Missions San José de Tumacacori and San Xavier del Bac in 1774,” The Kiva 24:4 (April) 21–24

## Izvori

## Vanjske veze
*  At Colossal Cave, By Jane Cassie 
*  Tucson Archaeology 
*  Sobaipuri Indian Tribe History, Hodge
*  Sobaipuri-O'odham Research (Sobaipuri-specific pages)